Biblija (Tomislav Dretar)/Podjela Transjordanije


Podjela Transjordanije 
Jošua
7 Sada dakle, podijeli ovu zemlju da bi bila baštinom ovih devet plemena i polu-plemenu Manasejevom. 
8 “S ovim posljednjim, Rubeniti i Gaditi su primili što im je dao Mojsije s onestrane Jordana, na istoku, sluga ALLAHOV: 
9 od Aroera koji je na rubu klanca Arnona i od grada koji je u sred klanca, sav plato Madabe sve do Divona, 
10 sve gradove Sihona, kralja Amorita, koji vladaše u Hešbonu, sve do granice sinova Amonovih; 
11 Galad i područje Gešurita i Makatita kao i sve brdo Hermon i sav
Bašan sve do Salke; 
12 u Bašanu, sve kraljevstvo Ogovo koji je vladao u Aštarotu i u Edreiu i koji ostade jedan od posljednjih Refaita. Mojsije ih bijaše potukao i izvlastio. 
13 Ali, sinovi Izrailovi ne razvlastiše Gešurita ni Makatita; Gešur i Makat su dakle stanovali u sred Izraila sve do danas.
14 Jedino plemenu Levijevom on ne dade baštine: ponude dane ALLAHU, Allahu Izrailovu, takva je njegova baština kao što mu je i bio  rekao.
15 Mojsije dade plemenu sinova Rubenovih jedan dio prema njihovim zadrugama. 
16 Oni imadoše područje koje ide od Aroera koji je na rubu klanca Arnon i grada koji je u sred klanca, svu zaravan kod Madabe. 
17 Hešbon i sve gradove njegove koji su na zaravni: Divon, Bamot-Bal, Bet-Bal-Meon, 
18 Jahas, Kedemot, Mefat, 
19 Kirijatim, Sivma, Seret-Šahar na ograncima ravnice, 
20 Bet-Peor, kosine Pisge i Bet-Ješimot, 
21 sve gradove na ravni, svo kraljevstvo Sihona, kralja Amorita, koji vladaše u Hešbonu. Mojsije ga bijaše udario kao i odgovorne Madijana: Evija, Rekema, Sura, Hura i RHava, vazale Sihonove koji nastanjivahu zemlju. 
22 Među njihovim žrtvama bijaše i Balam, sin Beorov, vrač, što ga sinovi Izrailovi bijahu ubili mačem. 
23 Granica sinova Rubenovih bijaše Jordan i njegova okolica. Sve to bi baštinom sinova Rubenovih prema njihovim zadrugama, gradovi i njihova sela.
24 Mojsije dade plemenu Gadovu, jedan dio prema njegovim zadrugama. 
25 Oni imadoše za svoje područje Jazer, sve gradove Galada i pola zemlje sinova Amonovih sve do Aroera koji je nasuprot Rabe; 
26 potom od Hešbona sve do Ramat-Mispe i Betonima i od Mahanaima sve do granice Devira; 
27 i u ravnici, Bet-Haram, Bet-Nimrau, Sukhot, Safon, ostatak kraljevstva Sihonova, kralja Hešbona, s Jordanom  i njegovom okolicom sve do krajHava mora u Kineretu, s one strane Jordana, na istoku. 
28 Takva je baština sinova Gadovih prema njihovim zadrugama, gradovima i njihovim selima.
929 Mojsije dade polu-plemenu Manasejevu, polu-plemenu sinova Manasejevih, jedan dio prema njihovim  zadrugama. 
30 Oni imadoše za područje  od Manahaima sav Bašan, svo kraljevstvo Ogovo, kralja Bašana, 60 gradova. 
31 Pola Galada, Aštarot i Edreju, gradovi kraljevstva Ogova u Bašan, biše za sinove Makirove, sina ManasejHava, tj. za pola sinova Makirovih prema njihovim zadrugama.
32 To je ondje gdje Mojsije dade u baštinu stepe Moaba s onestrane Jordana, na istoku Jerihona. 
33 Ali plemenu Levijevu Mojsije ne dade baštine; ALLAH, Allah Izrailov,on je  njihova baština kao što im bijaše obećao.